شه‌فه‌ق نيوز/ يه‌كه‌مين پيشانگاى ناوده‌وڵه‌تى ئه‌را كشتوكاڵ و پيشه‌سازيه‌يل خوارده‌مه‌نى له‌ پاريزگاى سلێمانى له‌ هه‌رێم كوردستان وه‌ به‌شدارى كۆمپانيايه‌يل ئيرانى واز كريا.
وازكردنى پيشاانگاگه‌ كاره‌يلى وه‌ ئاهه‌نگيگ واز كرد وه‌ ئاماده‌بوين پاريزگاى سلێمانى و مه‌هدى شوشته‌رى كونسوڵ ئيرانى و وه‌ڕيه‌وبه‌ر گشتى كشتوكاڵ له‌ سلێمانى و سه‌رۆك غورفه‌يل بازرانى و يه‌كێتى هه‌نارده‌كاره‌يل و هاورده‌ركاره‌يل له‌ هه‌رێم كوردستان و شماره‌يگ له‌ چالاكوان و ئابووريناسه‌يل له‌ ناوچه‌ى كوردستان عراق.
ئى پيشانگا له‌ ناوه‌ند ناوده‌وڵه‌تى پيشانگايه‌يل له‌ سلێمانى ساز ئه‌كريه‌ێد وه‌ به‌شدارى نزيكه‌ى 100 كۆمپانيا له‌ 9 ده‌وڵه‌ت و په‌نج رووژ ديريژه‌ ديرێد، ك له‌تى زياتر له‌ 50 كۆمپانياى ئيرانى به‌رهه‌مه‌يليان نمايش كردنه‌ له‌گشت بواره‌يل كشتوكاڵى و په‌روه‌رده‌ى په‌سوپوڵه‌و په‌له‌وه‌ر و پيشه‌سازيه‌يل خوه‌راكى.
